
Csongrád város komplex ökológiáját ismertetem, kiegészítve az utóbbi évekből származó hivatalos meteorológiai adatokkal. A helyi fasorokban, közparkokban, ill. elszórtan található 473 db platánfát helyezem vizsgálat alá. A kormeghatározáshoz a Jószainé Párkányi Ildikó által írt ’Zöldfelület-gazdálkodás, parkfenntartás’ c. könyvben feldolgozott Radó-féle kormeghatározást vettem alapul. Az összesített törzsátmérők és korbecslésekből készített lineáris regressziós függvénnyel pontosabb értékekhez jutottam. Az értékmeghatározáshoz 3 féle számítási módszert használtam fel: a Radó-módszert, a módosított Radó-módszert és a Radó-Párkányi-módszert, melyben az előzőleg megbecsült évek számához lineáris regressziós függvényekkel illesztettem az alkalmazott egyik szorzószámot. Kutatási anyagaim mellé más szerzők által készített cikkekből is veszek át a platánfák botanikájáról szóló információs anyagokat. A felhasznált adatok és diagramok saját gyűjtésből származnak, ill. saját készítésűek.



